stanford-oval/wikipedia huggingface dataset:
Ding Junhui
Tilastot ja ennätykset

| 0 | 1 | 2 |
| --- | --- | --- |
 DING JUNHUI: 
| UK Championship-turnauksen voitot | 2 | 2005, 2009 |
| UK Championship-turnauksen finaalit | 2 | 2005, 2009 |
| Ranking-turnausvoitot | 5 | 2005, 2006, 2012 |
| Ranking-turnausten finaalit | 6 | 2005, 2006, 2009, 2010, 2012 |
| Masters-turnauksen voitot | 1 | 2011 |
| Masters-turnauksen finaalit | 2 | 2007, 2011 |
| Kutsuturnausten voitot | 2 | 2008, 2011 |
| Kutsuturnausten finaalit | 5 | 2007, 2008, 2009, 2010, 2011 |
| Korkein ranking-sijoitus | 1 | 2014 |
| Suurin lyöntisarja | 147 | Saga Insurance Masters 2007 (video) |
|  |  | Maplin UK Championship 2008 |
|  |  | Nuorin televisioidun 147 suorittaja: 19-v.  |
| Yli 100 pisteen lyöntisarjat | 503 |  |
Aiheesta muualla

Kuvia tai muita tiedostoja aiheesta Ding Junhui Wikimedia Commonsissa
Ding Junhui, 2015
Ding Junhui, German Masters 2014
Kōji Kondō (jalkapalloilija)

| Henkilötiedot |
| --- | --- | --- |
Koko nimi: Kōji Kondō
Syntymäaika: 28. huhtikuuta 1972
Syntymäpaikka: Aichi, Japani
Kuolinaika: 17. huhtikuuta 2003 (30 vuotta)
Kansalaisuus:  Japani
Pelipaikka: Keskikenttäpelaaja
Pituus: 176 cm
Seurat
| Vuodet | Seura | O (M) |
| 1991–1998 | Gamba Osaka | 133 (4) |
Maajoukkue
| 1994 | Japani | 2 (0) |
 Seurajoukkueuran tilastot kattavat vain kansalliset sarjat.
Kōji Kondō (jap. 今藤 幸治, Kondō Kōji; 28. huhtikuuta 1972 Aichi – 17. huhtikuuta 2003) oli japanilainen jalkapalloilija.
Jalkapallomaajoukkue

Kondō debytoi Japanin maajoukkueessa toukokuussa 1994. Hän on pelannut kaksi maaottelua.
Aiheesta muualla

National Football Teams
HCl

HCl tarkoittaa seuraavia asioita:
Vetykloridi, vedyn ja kloorin kemiallinen yhdiste
Suolahappo, vetykloridin vesiliuos, epäorgaaninen vahva happo
HCL, intialainen it-alan yritys (HCL Technologies ja HCL Infosystems)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”HCl”, voi hakea sivunnimihaulla, laajalla sivunnimihaulla tai tekstihaulla.
Dennis Persson

| Dennis Persson> Henkilötiedot |
| --- | --- |
Syntynyt: 2. kesäkuuta 1988 (ikä 36) Nyköping, Ruotsi
Kansalaisuus:   Ruotsi
Jääkiekkoilija
Pelipaikka:  puolustaja
Maila:  vasen
Pituus:  186 cm
Paino:  85 kg
Seura
Seura:  MODO Hockey
Sarja:  SHL
Pelinumero:  29
Pelaajaura
Pääsarjaura:  2006–
Aik. seurat:  VIK Västerås HK (Allsv.) Nyköpings Hockey (Allsv.) Djurgårdens IF (SEL) Timrå IK (SEL) Portland Pirates (AHL) Rochester Americans (AHL) Brynäs IF (SEL/SHL)
NHL-varaus:  24. varaus, 2006 Buffalo Sabres
Karl Dennis Persson (s. 2. kesäkuuta 1988 Nyköping) on ruotsalainen jääkiekkopuolustaja, joka pelaa SHL-joukkue MODO Hockeyssa.
Hänen vahvuuksiinsa kuuluu liike, kahden suunnan pelaaminen, laukaus, pelikäsitys, pelinlukutaidot ja tekniset taidot. Perssonin heikkouksiin kuuluu varsin passiivinen puolustuspään pelaaminen sekä fysiikan puute.
Ura > Seuraura

Perssonin kasvattajaseura on IK Nyköping Hockey 90, mutta hän siirtyi myöhemmin juniorina VIK Västerås HK:hon. Persson debytoi sen miesten joukkueessa, Ruotsin toiseksi korkeimmalla sarjatasolla HockeyAllsvenskanissa 17-vuotiaana kaudella 2005–2006, jolloin hän sai sarjassa tililleen 19 ottelua tehden kaksi syöttöpistettä. Suurimman osan kaudestaan Persson pelasi kuitenkin Västeråsin J20-joukkueessa, jonka tehokkain puolustaja hän oli tehoilla 11+15=26. Persson jakoi koko J20 SuperElitin puolustajien pistepörssin kolmannen sijan Timrå IK:n Magnus Nybergin kanssa. Buffalo Sabres varasi varsin lupaavan Perssonin ensimmäisellä kierroksella 24. pelaajana kesällä 2006.
Kaudeksi 2006–2007 Persson siirtyi Djurgårdens IF:n riveihin, mutta hän pelasi suurimman osan kaudestaan kuitenkin lainalla HockeyAllsvenskanissa; kolmen ottelun verran Almtuna IS:ssä ja 29 ottelun verran kasvattajaseurassaan Nyköpings Hockeyssä. Persson sai Djurgårdenin Elitserien-joukkueessa tililleen yhdeksän ottelua, joissa hän jäi ilman tehopisteitä. Hän vahvisti myös Djurgårdenin J20-joukkuetta kevään 2007 pudotuspeleissä voittaen hopeaa. Kaudesta 2007–2008 Persson pelasi noin puolet Djurgårdenin Elitserien-joukkueessa ja puolet lainalla Nyköpingissä.
Kesäkuussa 2008 Persson teki kolmivuotisen tulokassopimuksen Buffalo Sabresin kanssa, mutta hänet lainattiin kuitenkin viikkoa myöhemmin kaudeksi 2008–2009 Timrå IK:n joukkueeseen. Persson pelasi siellä ensimmäisen kokonaisen Elitserien-kautensa tehden 46 runkosarja- ja seitsemässä playoff-ottelussa tehot 1+5=6. Elitserien-kauden päätyttyä hän siirtyi maaliskuussa 2009 kevätsopimuksella loppukaudeksi Sabresin farmijoukkue Portland Piratesiin, AHL:ään. Persson pelasi siellä kaksi seuraavaa kautta kokonaan. Heinäkuussa 2011 hän teki vuoden mittaisen jatkosopimuksen Sabresin kanssa. Kaudeksi 2011–2012 sen farmijoukkueeksi vaihtui Rochester Americans. Persson sai kutsun Sabresin kokoonpanoon yhteensä neljä kertaa, mutta ei missään vaiheessa debytoinut NHL:ssä.
Persson palasi kaudeksi 2012–2013 kotimaahansa ja teki kaksivuotisen sopimuksen Brynäs IF:n kanssa. Hänen runkosarjansa jäi kuitenkin vain 16 ottelun mittaiseksi Perssonin murrettua solisluunsa jäätyään HV71:n Oscar Sundhin taklaamaksi syyskuussa 2012.
Kaudeksi 2014–2015 Persson siirtyi 1+1-vuotisella sopimuksella MODO Hockeyn riveihin.
Ura > Maajoukkueura

Persson pelasi alle 18-vuotiaiden MM-kilpailuissa vuonna 2006, jolloin hän oli pelipaikastaan huolimatta tehoilla 1+5=6 Ruotsin paras syöttäjä sekä paras pistemies Tony Lagerströmin kanssa. Persson pelasi myös U-18 Junior World Cupissa vuonna 2005.
Muuta

Perssonin isoveli Robin pelaa SHL:ää Karlskrona HK:ssa.
Kuala Lumpurin lippu

| Kuala Lumpurin lippu |
| --- | --- |
   
Suhde:  1:2
Kuala Lumpurin lippu on Malesian pääkaupungin ja liittovaltion territorion Kuala Lumpurin tunnus. Lipussa on 14 valkoista ja punaista raitaa ja 14 sakarainen tähti, jotka kuvaavat maan osavaltioita ja pääkaupunkiterritoriota. Puolikuu kuvaa islamia. Sininen kenttä kuvaa Kuala Lumpurin asukkaiden yhtenäisyyttä. Lipun värit ovat samat kuin Malesian lipussa.
George Claridge Druce

| George Claridge Druce> Henkilötiedot |
| --- | --- |
Syntynyt: 23. toukokuuta 1850 Cosgrove, Northamptonshire
Kuollut: 29. helmikuuta 1932 (81 vuotta) Oxford
Kansalaisuus:  Iso-Britannia
Ammatti:  apteekkari ja kasvitieteilijä
Koulutus ja ura
Tutkimusalue:  kasvitiede
George Claridge Druce  (23. toukokuuta 1850 Cosgrove, Northamptonshire – 29. helmikuuta 1932 Oxford) oli brittiläinen apteekkari ja kasvitieteilijä.  Hän osallistui useiden Britannian kreivikuntien kasvioiden kokoamiseen, ja keräsi itselleen  200 000 näytteen kasvikokoelman.
Drucen auktorilyhenne kasvitieteilijänä on Druce.
Aiheesta muualla

Evans, Bob: George Claridge Druce (1850-1932), botanist, businessman, burgher, and benefactor (pdf) Ashmolean Natural History Society of Oxfordshire.  Maalikuu 2020. Viitattu 6.11.2023. (englanniksi)
Kōji Funamoto

| Henkilötiedot |
| --- | --- | --- |
Koko nimi: Kōji Funamoto
Syntymäaika: 12. elokuuta 1942 (ikä 82)
Syntymäpaikka: Hiroshima, Japani
Kansalaisuus:  Japani
Pelipaikka: Maalivahti
Pituus: 177 cm
Seurat
| Vuodet | Seura | O (M) |
| 1961–1975 | Toyo Industries | 166 (0) |
Maajoukkue
| 1967–1975 | Japani | 19 (0) |
 Seurajoukkueuran tilastot kattavat vain kansalliset sarjat.
Kōji Funamoto (jap. 船本 幸路, Funamoto Kōji; s. 12. elokuuta 1942 Hiroshima) on japanilainen entinen jalkapalloilija.
Jalkapallomaajoukkue

Funamoto debytoi Japanin maajoukkueessa syyskuussa 1967. Hän on pelannut 19 maaottelua.
Aiheesta muualla

National Football Teams
Kuratointi

Kuratointi tarkoittaa sisällön keräilyä uudeksi sisältöyksiköksi. Kuratointia voidaan kutsua myös suodattamiseksi tai harkituksi keräilyksi, sillä järkevästi tehty keräily antaa yleisölle mahdollisuuden saada sisällöstä irti merkitystä. Hyvin kuratoitu sisältö vastaa kysymyksiin "miten tätä sisältöä voi käyttää" ja "mikä tässä sisällössä on tärkeintä".
Kuraattori myös luo uutta sisältöä, joiden avulla jo olemassa oleva sisältö saa uudenlaista valoa.selvennä Esimerkkinä tällaisesta kuratoinnista on Ylen elävä arkisto: se ei palveluna koostu sattumanvaraisesta arkistomateriaalista vaan se on toimitettu kokonaisuus, jossa esitellylle sisällölle annetaan asiayhteys eli konteksti.kenen mukaan?
Sosiaalinen kuratointi

Verkkoympäristö ja sosiaalisen median työkalut mahdollistavat sen, että yleisö pystyy esimerkiksi linkittämällä, twiittaamalla tai suosittelemalla kertomaan tutuilleen tai seuraajilleen merkityksellisinä pitämistään mediasisällöistä. Tätä toimintaa kutsutaan sosiaaliseksi kuratoinniksi.[lähde? ]
Einari Anttila

Nurmijärven suojeluskunnan voimistelujoukkue 1920-luvulla. Vasemmalla suojeluskunnan aluepäällikkö Einari Anttila. Kuva on Nurmijärven museon kuva-arkistosta.
Einari Anttila (22. kesäkuuta 1892 Mäntsälä – 3. joulukuuta 1972 Oulu) oli suomalainen keskimatkojen juoksija. Anttila voitti 800 ja 1 500 metrin juoksujen Suomen mestaruudet vuosina 1915 ja 1916. ”Mäntsälän Ori” -lempinimellä tunnettu Anttila juoksi vuonna 1916 1 000 metrin ja 2 000 metrin matkojen epäviralliset maailmanennätykset. Tämän kunniaksi Mäntsälän Urheilijat on vuodesta 2008 järjestänyt Einarin Tonni -juoksutapahtumaa. Anttila juoksi 1 000 metriä aikaan 2.31,2.
Vuonna 1916 Anttila paransi myös 800 metrin juoksun Suomen ennätystä kolme kertaa heinä-elokuun aikana (ajat 1.57,9, 1.57,6 ja 1.57,5). Samoin hän teki urallaan kolme 1 500 metrin Suomen ennätystä (4.04,6 1913, 4.03,4 1914 ja 4.00,8 1917).
Anttilan edustama seura oli Mäntsälän Urheilijoita edeltänyt sääksjärveläinen Kirkonkylän Veli. Anttilan juoksu-ura päättyi sisällissodassa saatuihin vammoihin. 1920-luvulla hän toimi suojeluskunnan päällikkönä Nurmijärvellä.
Kirjallisuutta

Vuorinen, Reino A. Einari Anttila urheilijana. Mäntsälä: Mäntsälän Urheilijat ry:n Tukisäätiö 2006.
George Catlin

| George Catlin |
| --- | --- |
 William Fiskin tekemä maalais Catlinista.
Henkilötiedot
Syntynyt: 26. heinäkuuta 1796 Wilkes-Barre, Pennsylvania, Yhdysvallat
Kuollut: 23. joulukuuta 1872 (76 vuotta) Jersey City, New Jersey, Yhdysvallat
Kansalaisuus:  yhdysvaltalainen
Taiteilija
Ala:  taidemaalari
Taidesuuntaus:  realismi
 Nimikirjoitus
George Catlin (26. heinäkuuta 1796 Wilkes-Barre, Pennsylvania, Yhdysvallat – 23. joulukuuta 1872 Jersey City, New Jersey, Yhdysvallat) oli yhdysvaltalainen taidemaalari, kirjailija ja matkailija, joka erikoistui tasankointiaanien kuvaamiseen.
George Catlin syntyi Wilkes-Barresissa vuonna 1796. Hänen isänsä oli Putnam Catlin ja äitinsä Mary Sutton. Heillä oli yhteensä 13 lasta. George Catlin opiskeli Pennsylvaniassa lakimieheksi ja toimi lakimiehenä Philadelphiassa kahden vuoden ajan. Hän meni naimisiin vuonna 1828 Clarissa Bartlett Gregoryn kanssa, ja he saivat yhteensä neljä lasta.
Catlinin maalaus intiaanipäällikkö Dohosanista.
Catlin oli itseoppinut taiteilija. Hän aloitti uransa maalaamalla muotokuvia poliittisista vaikuttajista. Catlin päätti, että intiaanien kulttuurien kuvaamisesta tulisi hänen pääkohteensa, kun intiaanivaltuuskunta oli vieraillut Pennsylvaniassa 1824. Vuonna 1831 Catlin matkusti St. Louisiin, jossa ystävystyi kenraali William Clarkin kanssa. Catlin piirsi ja maalasi Clarkin toimistossa vierailleita intiaaneja. Catlin käsitti vuonna 1832, että intiaanien kulttuuri ja tavat olivat häviämässä. Hän päätti tämän jälkeen auttaa intiaanikulttuurien pelastamisessa. Catlin vietti useita vuosia Pohjois- ja Etelä-Amerikan intiaanien parissa. Hän oppi intiaanikieliä, tutki intiaanien tapoja ja maalasi.
Vuonna 1840 Catlin matkusti Eurooppaan esittelemään maalauksiaan. Seuraavana vuonna hän julkaisi teoksen Manners, Customs and Condition of the North American Indians, jossa oli yli 300 kaiverrusta kuvituksena. Seuraavina vuosina hän julkaisi myös teokset The North American Portfolio ja Eight Years' Travels and Residence in Europe.
Aiheesta muualla

Kuvia tai muita tiedostoja aiheesta George Catlin Wikimedia Commonsissa
Catlin Artcyclopediassa (englanniksi)
Georgecatlin.org (Arkistoitu – Internet Archive) (englanniksi)
Einar Zangenberg

Einar Zangenberg.
Einar Christian Constantin Zangenberg (22. joulukuuta 1882 Kööpenhamina – 24. lokakuuta 1918 Wien) oli tanskalainen näyttelijä ja elokuvaohjaaja.
Einar Zangenberg syntyi näyttelijä Christian Zangenbergin perheeseen. Hän työskenteli koulun jälkeen teatterinäyttelijänä ja siirtyi vuonna 1910 Nordisk Filmsille. Zangenberg oli tanskalaiselokuvien ”toimintasankari”, jonka lensi ensimmäisenä näyttelijänä lentokoneella. Vuodesta 1911 lähtien hän työskenteli Kinografen-yhtiön taiteellisena johtajana, ohjaajana ja näyttelijänä. Zangenberg siirtyi vuonna 1914 Saksaan, jossa hän toimi Flora Filmsin ohjaajana ja näyttelijänä.
Zangenberg kuoli 35-vuotiaana espanjantautiin. Hän oli naimisissa näyttelijä Alfi Zangenbergin kanssa. Näyttelijä Lillian Zangenberg oli heidän tyttärensä.
Elokuvia

Valkoinen orjakauppa, 1910
Aiheesta muualla

Einar Zangenberg Internet Movie Databasessa. (englanniksi)
Gregor MacGregor

Kenraali MacGregor Samuel William Reynoldsin maalaamana.
Gregor MacGregor (24. joukukuuta 1786 Glengyle, Skotlanti, Ison-Britannian kuningaskunta – 4. joulukuuta 1845 Caracas, Venezuela) oli skotlantilainen kenraali ja seikkailija, joka onnistui huijaamaan valtavia summia rahaa esiintymällä kuvitteellisen Poyais-valtion prinssinä.
Ura

Gregor MacGregor oli koulutukseltaan sotilas. Hän oli liittynyt kuninkaalliseen laivastoon vuonna 1803, ja taisteluihin hän osallistui ainakin nykyisen Floridan alueella, Kolumbiassa sekä Venezuelan itsenäisyystaistelussa 1820-luvun alussa.
Poyais

Palattuaan vuonna 1820 Britanniaan MacGregor kehitti itselleen uuden identiteetin esiintyen kuvitteellisen Poyaisin tasavallan prinssinä ja käyttäen paikallista heimopäällikköä tarkoittavaa Cacique-titteliä.
Poyais oli MacGregorin tarinoissa yli 32 000 neliökilometrin suuruinen valtio, joka sijaitsi moskiittorannikolla, Black River -joen lähellä, nykyisessä Hondurasissa. Hedelmällinen ja luonnonvaroiltaan vauras maa oli ainoastaan vailla rahoitusta ja työvoimaa niiden hyödyntämiseksi. MacGregorin mukaan Poyaisissa oli hyvin toimiva infrastruktuuri ja hyväntahtoisten alkuasukkaiden lisäksi maata asutti jo joukko brittejä. Kaikki tämä oli todennettavissa myös kirjasta A Sketch of the Mosquito Shore, Including the Territory of Poyais, & c., jonka oli nimellisesti kirjoittanut kapteeni Thomas Strangeways – mutta todellisuudessa MacGregor itse.
Niinpä lokakuussa vuonna 1822 MacGregor laski liikkeelle Poyaisin nimissä 200 000 (noin 16 miljoonaa euroa) joukkovelkakirjalainan kuuden prosentin korkotuotolla. Tuotto oli puolet suurempi kuin mitä Britannian valtio lupasi, mutta linjassa vastaperustettujen valtioiden, kuten Brasilian, Guatemalan, Kolumbian ja Meksikon tarjoamien tuottojen kanssa. Jo syyskuussa (tai mahdollisesti loppuvuodesta) 1822 lähti ensimmäinen seitsemästä suunnitellusta laivalastillisesta uudisasukkaista kohti oletettua Poyaisin unelmavaltiota Honduras Packet -aluksella. Toinen laiva jätti Lontoon tammikuussa 1823. Kahden kuukauden matkan jälkeen edessä oli karvas pettymys. Poyaisin sijaan edessä oli ainoastaan läpitunkeutumaton viidakko. Yksi matkustaja surmasi itsensä, yli puolet menehtyi trooppisiin tauteihin ja aliravitsemukseen. Ohi seilannut laiva pelasti loput matkalaisista Belizeen. Lopulta hengissä selvisi vain 60 matkaan lähteneestä 240 uudisasukkaasta. Sana epäonnistuneesta matkasta saavutti Lontoon ja loput viisi matkalle jo lähtenyttä alusta saatiin käännytettyä takaisin.
Poyais-huijauksen paljastuttua MacGregor oli jo kaukana. Hän yritti toistaa rikoksensa. Vuonna 1825 hän jäi kuitenkin kiinni Ranskassa, joka luovutti hänet Britanniaan. Hänen todellisen henkilöllisyytensä paljastuttua hänet karkotettiin maasta. Kiitokseksi hänen osallistumisestaan itsenäisyystaisteluun Venezuela myönsi hänelle sekä maan kansalaisuuden että eläkkeen. Hän asui siellä kuolemaansa saakka.
On epäilty, että MacGregor olisi kärsinyt narsistisesta persoonallisuushäiriöstä.
Kirjallisuutta

Sinclair, David: The Land That Never Was: Sir Gregor MacGregor and the Most Audacious Fraud in History.  Da Capo Press, 2004.  ISBN 978-0306814112.  (englanniksi)
Aiheesta muualla

Kuvia tai muita tiedostoja aiheesta Gregor MacGregor Wikimedia Commonsissa
Google Book: A Sketch of the Mosquito Shore, Including the Territory of Poyais, & c.
MacGregorin kuvitteellisen Poyaisin valtion nimissä liikkeelle laskema joukkovelkakirja.
Griffith

Griffith voi tarkoittaa ainakin seuraavia:
Sukunimenä

Agnes Griffith (1969–2015), grenadalainen pikajuoksija
Andy Griffith (1926–2012), yhdysvaltalainen näyttelijä, käsikirjoittaja ja tuottaja
Arthur Griffith (1871–1922), irlantilainen poliitikko
Cliff Griffith (1916–1996), yhdysvaltalainen Formula 1 -kuljettaja
Coleman Griffith (1893–1966), yhdysvaltalainen psykologi, ”urheilupsykologian isä”
Corinne Griffith (1894–1979), yhdysvaltalainen näyttelijä, elokuvatuottaja ja kirjailija
D. W. Griffith (1875–1948), yhdysvaltalainen elokuvaohjaaja
Edward H. Griffith (1894–1975), yhdysvaltalainen elokuvaohjaaja
Emile Griffith (1939–2013), yhdysvaltalainen nyrkkeilijä
Florence Griffith-Joyner (1959–1998), yhdysvaltalainen pikajuoksija
Frederick Griffith (1879–1941), englantilainen perinnöllisyystieteilijä, Griffithin kokeen keksijä
Hugh Griffith (1912–1980), brittiläinen näyttelijä
Jason Anthony Griffith (s. 1980), yhdysvaltalainen ääninäyttelijä
Melanie Griffith (s. 1957), yhdysvaltalainen näyttelijä
Nanci Griffith (1953–2021), yhdysvaltalainen laulaja, kitaristi ja lauluntekijä
Natalie Griffith (s. 1990), Miss Barbados World 2008
Nicola Griffith (s. 1960), brittiläinen kirjailija
Seth Griffith (s. 1993), kanadalainen jääkiekkoilija
Shirley Griffith (1908–1974), yhdysvaltalainen blueskitaristi ja laulaja
Virgil Griffith (s. 1983), yhdysvaltalainen hakkeri
Muita merkityksiä

Griffith, kaupunki Uuden Etelä-Walesin osavaltiossa, Australiassa
Griffith, Chicagon metropolialueeseen kuuluva kaupunki Indianassa, Yhdysvalloissa
TVR Griffith, vuosina 1991–2002 valmistettu urheiluauto.
Guyana (täsmennyssivu)

Guyana, Guayana tai Guiana voi tarkoittaa seuraavia asioita:
Guyana, valtio Etelä-Amerikassa
Guyana, nykyisen Guyanan edeltäjä, vuosina 1966–1970 olemassa ollut valtio
Guyanan ylänkö Etelä-Amerikan pohjoisosissa
Guayana, geologinen kilpi Etelä-Amerikassa
Ciudad Guayana, kaupunki Venezuelassa
Guiana Island, saari Antiguan lähistöllä
Gerstmann–Sträussler–Scheinkerin tauti

| Gerstmann–Sträussler–Scheinkerin tauti |
| --- | --- |
 Ensimmäinen raportti GSS:sta.
Luokitus
ICD-10:  A81.9
ICD-9:  046.71
OMIM:  137440
Tautitietokanta:  30729
MeSH:  D016098
Huom!:  Tämä artikkeli tarjoaa vain yleistä tietoa aiheesta. Wikipedia ei anna lääketieteellistä neuvontaa.
Gerstmann–Sträussler–Scheinkerin tauti (GSS) on äärimmäisen harvinainen, edetessään kuolemaan johtava prionitauti. Se on yleensä perinnöllinen sairaus, jota on tavattu vain muutamissa suvuissa. Keski-ikä on tyypillinen sairastumisikä. Sairastuneen odotettavissa oleva jäljellä oleva elinikä on noin 2–10 vuotta.
Syy

Taudin aiheuttaa mutaatio prioniproteiinia PrPC koodaavassa PRNP-geenissä kromosomissa 20. Se esiintyy tavallisesti kodonissa 102, jossa proliini-aminohappo on vaihtunut leusiiniksi.
Oireet

Kun sairaus on periytyvä, se periytyy autosomissa dominantisti. Tyypillisiä sairauden oireita ovat dysartria, ataksia ja dementoituminen.
Elias Pitkänen

Elias Pitkänen (s. 2004) on suomalainen pesäpalloilija. Hän on kaikkien aikojen nuorin Superpesiksessä, eli pesäpallon miesten pääsarjassa pelannut pelaaja. Hän sekä löi että toi juoksun heti ensimmäisessä pelissään, joten hän on myös näissä tilastoissa ennätyksen haltija. Hän edustaa Kouvolan Pallonlyöjiä. Hän on kolmannen polven pääsarjapelaaja .
Gregor Mendel

| Gregor Mendel> Řehoř Jan Mendel |
| --- | --- |

Henkilötiedot
Koko nimi:  Řehoř Jan Mendel
Syntynyt: 20. heinäkuuta 1822 Heinzendorf (nyk. Hynčice), Itävallan keisarikunta
Kuollut: 6. tammikuuta 1884 (61 vuotta) Brünn, Itävalta-Unkari
Koulutus ja ura
Tutkinnot:  Wienin yliopisto
Instituutti:  Pyhän Tuomaan luostari
Oppilaat:  Leoš Janáček
Tutkimusalue:  genetiikka
Tunnetut työt:  Versuche über Pflanzenhybriden (1865)
Aiheesta muualla
www.mendelweb.org
Gregor Johann Mendel (tšek. Řehoř Jan Mendel, 20. heinäkuuta 1822 Heinzendorf – 6. tammikuuta 1884 Brünn) oli saksankielinen itävaltalainen augustinolaismunkki. Häntä luonnehditaan usein ”genetiikan isäksi”. Mendel asui suurimman osan elämästään Brünnissä (nyk. Brno), joka hänen aikanaan kuului Itävaltaan, mutta nykyisin Tšekkiin.
Mendelin vanhempien nimet olivat Anton ja Rosine. Mendel oli perheensä keskimmäinen lapsi ja hänellä oli kaksi sisarta, isosisko Veronika ja pikkusisko Theresia.
Nuoruudessaan Mendel sairasteli paljon ja hänellä oli taloudellisia vaikeuksia opintojensa rahoittamisessa. Nuorempi sisar Theresia tuki Mendeliä antamalla hänelle myötäjäisensä. Myöhemmin Mendel auttoi rahallisesti sisarensa kolmea poikaa, joista kaksi opiskeli lääkäriksi.
Mendel oli luostarissa koulutettu munkki. Hän teki herneillä järjestelmällisiä perinnöllisyyskokeita luostarin puutarhassa. Hänen monivuotiset, huolellisesti suunnitellut risteytyskokeensa loivat perustan perinnöllisyystieteen myöhemmälle kehitykselle. Mendel vietti eristäytynyttä elämää ja julkaisi elinaikanaan vain kaksi tieteellistä julkaisua. Tieteellisen työnsä ohella hän muun muassa opetti matematiikkaa luostarin koulussa ja yliopistossa sekä päätyi myöhemmin luostarinsa johtajaksi eli apotiksi. Tämä työ oli hänestä vaativinta, sillä hän joutui taistelemaan luostarin säilymisen puolesta valtiovaltaa vastaan.
Tutkimustyö

Mendel valitsi kokeisiinsa seitsemän erilaista herneen ominaisuutta ja teki laajoja, kvantitatiivisia risteytyskokeita, jotka jatkuivat monen sukupolven ajan. Näiden kokeiden perusteella hän päätteli, että tietyt herneen ominaisuudet ovat periytyviä ja niiden taustalla olevat, sukupolvesta toiseen kulkeutuvat perintötekijät (geenit) voivat olla vallitsevia (dominantteja) tai peittyviä (resessiivisiä). Hän pystyi myös osoittamaan, että tietyt ominaisuudet voivat periytyä jälkeläisille toisistaan riippumatta (segregaatio).
Mendel oli kolme vuosikymmentä aikaansa edellä, kun biologit eivät taksonomisen biologiakäsityksensä vuoksi arvostaneet hänen empiirisiä tutkimuksiaan. Geneetikot vahvistivat hänen tutkimustuloksensa 1900-luvun alussa. Siitä pitäen häntä on pidetty aiheellisesti genetiikan uranuurtajana.
Mendelin mukaan on myös nimetty kaksi tunnettua biologista lakia, Mendelin säännöt:
1. sääntö eli erkanemissääntö tai lohkeamissääntö (Law of Segregation)
2. sääntö eli ominaisuuksien vapaan yhdistymisen sääntö (Law of Independent Assortment)
sääntöä peittyvien (resessiivisten) ominaisuuksien jäämisestä vallitsevien (dominanttien) ominaisuuksien varjoon kutsutaan usein Mendelin 3. laiksi (Law of Dominance), mutta nykyisin tätä pidetään perinnöllisyyden perusoppina, ei niinkään Mendelin lakina.
Tutkimustulosten kieltäminen Neuvostoliitossa

Neuvostoliitossa Mendelin tutkimustuloksia ei hyväksytty, ja mendeliläisen perinnöllisyystieteen korvasi lysenkolaisuus. Lysenkolaisuus sai Neuvostoliitossa virallisen aseman, ja sitä harjoitettiin maassa 1930-luvulta vuoteen 1965 asti.
Kirjallisuutta

Henig, Robin M.: Der Mönch im Garten: Die Geschichte des Gregor Mendel und die Entdeckung der Genetik.  Berlin:  Argon, 2001.  ISBN 3-87024-528-X.
Mendel, Gregor: Versuche über Pflanzenhybriden. 2 Abhandlungen 1865 und 1869.  (Herausgegeben von Erich von Tschermak-Seysenegg. Nachdruck in der Reihe Ostwald's Klassiker der exakten Wissenschaften)  Frankfurt am Main:  Verlag Harry Deutsch, 2000.  ISBN 3-8171-3121-6.  Teoksen verkkoversio.
Novelli, Luca: Mendel und die Antwort der Erbsen.  Würzburg:  Arena, 2009.  ISBN 978-3-401-06182-5.
Portin, Petter: Gregor Mendelin työn juuret ja hedelmät: 150 vuotta perinnöllisyyden peruslakien keksimisestä. Tieteessä tapahtuu, 2015, 33. vsk, nro 2, s. 3–12.  ISSN 0781-7916.  Artikkelin verkkoversio.